Probleemilahendamise oskuste arendamiseks on vaja esmalt avada probleemide mitmekesisus, sest pole universaalset strateegiat igasuguste probleemide lahendamiseks. Probleemide kirjeldamiseks  kasutatakse enamasti nelja tunnust (Jonassen, 1997): 1) probleemi valdkond; 2) probleemi tüüp; 3) probleemi lahendamise protsess; 4) lahend. Siinkohal jätame kõrvale probleemi valdkonna, sest sellest ei olene üldiste probleemilahendamise oskuste arendamine kuigi palju. Nii püüame esmalt anda ülevaate probleemide tüüpidest ja nendega seonduvatest võimalikest lahenditest. Seejärel käsitleme eri tüüpi probleemide lahendamise protsessi.